

**„Tisza-menti virágzás”**

**Ösztöndíj Szabályzata**

**„Tisza-menti virágzás” Ösztöndíj Szabályzata**

**az EFOP 3.9.2.-16-2017-00005. sz. projekt szerinti hátrányos helyzetű tanulók számára**

1. **Fejezet**
2. **Az ösztöndíj célja**

A „Tisza-menti virágzás” Ösztöndíj (a továbbiakban: Ösztöndíj) célja: az EFOP.9.2.-16-2017-00005 számú projektben (a továbbiakban: projekt) résztvevő

1. *konzorciumi tagi által képviselt településen élő*, *általános iskola,* vagy *középiskola nappali tagozatán tanulmányokat folytató, hátrányos,* vagy *halmozottan hátrányos helyeztű fiatalok számára a tanulmányi jogviszony alatti időszakra anyagi támogatás nyújtása,*
2. az a) pont szerinti Ösztöndíjjal támogatott tanulmányi időszak alatt, a *tanulmányok folytatásával összefüggően felmerülő költségek enyhítése,* továbbá
3. az Ösztöndíjban részesült által *szakmai képzettség megszerzése,* vagy
4. az Ösztöndíjban réeszesült támogatott számára a *továbbtanulás elősegítése*

a térséghez való kötődés erősítése érdekében, melyhez elengedhetetlen az Ösztöndíj elnyeréséhez szükséges eljárás lefolytatása feltételeinek szabályozása, melyet tárgyi szabályzatban (a továbbiakban: Szabályzat) rögzít, melyben foglaltak minden résztvevőre kiterjesztetten kötelező erővel bír.

1. **A Szabályzat hatálya**

E Szabályzat hatálya:

* Csongrád Városi Önkormányzat,
* Csanytelek Község Önkormányzata,
* Felgyő Községi Önkormányzat,
* Tiszasas Községi Önkormányzat,
* Tömörkény Községi Önkormányzat

közigazgatási területén élő, állandó lakóhellyel, vagy tartózkodási hellyel rendelkező, általános iskolai, vagy középiskola nappali tagozatán tanulmányokat folytató azon *hátrányos, vagy halmozottan hátrányos helyzetű tanulókra terjed ki, akik*

1. az Ösztöndíj pályázati kiírása évében *az általános iskola,* vagy *középiskola 7 – 12. évfolyama nappali munkarend szerint tanulói jogviszonyban állnak*, továbbá
2. ösztöndíjasként *vállalják,* hogy mind az általános, mind a középiskolai *tanulmányaikat a legjobb tudásokat adva folytatják, vagy megszerzik a kiválasztott szakmai képzettsége igazoló végzettséget*, és
3. az Ösztöndíj keretein belül, vagy e Szabályzat hatálya alá tartozó településen működő intézménynél *önként munkát végeznek*

az Ösztöndíj folyósítása időszaka alatt, a támogatási szerződésben vállalt feltételek szerint.

1. **Értelmező rendelkezések**

E Szabályzat alkalmazása során

1. **Konzorciumi tag:** Csongrád Városi Önkormányzat, Csanytelek Község Önkormányzata, Felgyő Községi Önkormányzat, Tiszasas Községi Önkormányzat, Tömörkény Községi Önkormányzat, Csongrád Város Roma Nemzetiségi Önkormányzat, Bölcső Nagycsaládosok Csongrádi Egyesülete;
2. **konzorciumi tag képviselője:** e Szabályzat hatálya alá tartozó konzorciumi szervezet képviseletére jogosított személy (a továbbiakban: Polgármester, és/vagy Elnök),
3. **Önkormányzati Ideiglenes Bizottság:** a konzorciumi tag önkormányzata képviselő-testülete döntésétől függően, a települési önkormányzat mellett működő, az Ösztöndíj pályázati kiírására, az Ösztöndíj odaítélésére létrehozott 3 főből álló szakmai szervezet, melynek személyi összetételét az érintett képviselő-testület akként határozza meg, hogy tagjai közül 2 fő képviselőt és 1 fő külsős szakembert választ meg,
4. **Önkormányzati Állandó Bizottság:** a konzorciumi tag önkormányzata képviselő-testülete döntésétől függően, a települési önkormányzat mellett működő, az Ösztöndíj pályázati kiírása, az Ösztöndíj odaítélése feladata ellátásával megbízott szakmai szervezet, melynek személyi összetételét az érintett képviselő-testület a szervezeti és működési szabályzatában határozza meg, ill. kibővíti azt e pontban írt feladatkörrel,
5. **Partner Bizottság:** e Szabályzat hatálya alá tartozó nemzetiségi önkormányzat és a civil szervezeti konzorciumi tagok mellett működő, az Ösztöndíj pályázati kiírása, az Ösztöndíj odaítélése feladata ellátásával megbízott 3 főből álló szakmai szervezet, melyből 2 fő bizottsági tagot a konzorciumi tag bíz meg, az 1 főt pedig az érintett konzorciumi tag elnöke/vezetője delegálja,
6. **Pályázat:** e projekt szerint, e Szabályzat hatálya alá tartozó általános és/vagy középiskola nappali tagozatán tanulmányokat folytató, tanulói jogviszonnyal rendelkező hátrányos, vagy halmozottan hátrányos helyeztű tanulók számára, a Döntéshozó által e Szabályzatba foglalt feltételeknek megfelelve, írásban kiadott dokumentuma, melyhez csatolt adatlap és mellékletei alkalmazása a pályázó számára kötelező,
7. **Pályázó:** e projekt szerint, e Szabályzat hatálya alá tartozó általános és/vagy középiskola nappali tagozatán tanulmányokat folytató, jogviszonnyal rendelkező hátrányos, vagy halmozottan hátrányos helyeztű tanuló, aki pályázata alapján jogosultságot szerez az Ösztöndíj által nyújtott támogatásra,
8. **Döntéshozó:** e Szabályzat hatálya alá tartozókonzorciumi tagok döntésétől függően

ha) konzorciumi tag önkormányzat képviselő-testülete,

hb) Önkormányzati Ideiglenes Bizottság,

hc) Önkormányzati Állandó Bizottság, továbbá

hd) Partner Bizottság;

1. **Eltartott:** az a gyermek, aki:

ia) 20 évesnél fiatalabb, önálló keresettel nem rendelkezik,

ib) 23 évesnél fiatalabb, önálló keresettel nem rendelkezik,

ic) a nappali oktatás munkarendje szerint tanulmányokat folytat,

id) 25 évesnél fiatalabb, önálló keresettel nem rendelkező fiatal, aki felsőoktatási intézmény nappali tagozatán tanulmányokat folytat, vagy

ie) korhatárra való tekintet nélkül, a tartósan beteg, vagy fogyatékos fiatal.

1. **Fejezet**

**A pályázati kiírás és az Ösztöndíj igénybevétele feltételei**

1. Az Ösztöndíjra vonatkozó pályázati kiírást a Döntéshozó bocsájtja ki - a 3.) pont kivételével- a projekt időszaka alatt, minden év **május 31. napjáig.**
2. Az Ösztöndíj pályázati kiírása során a Döntéshozónak figyelemmel kell lennie az indikátorértékekre, tekintettel a projekt azon előírására, miszerint az Ösztöndíjban részesíthető tanulók létszáma nem haladhatja meg a meghatározott keretszámot. Amennyiben a pályázók száma az általuk határidőre benyújtott érvényes pályázok alapján nem éri el a projektben elvárt létszámot, úgy a Döntéshozó a pályázati határidő lejártát követően (legkésőbb 15 napon belül) dönt az Ösztöndíj pályázat ismételt kiírásáról akként, hogy a pályázatok bírálása meg kell történjen az adott év augusztus 15. napjáig.
3. Amennyiben a 2.) pontban foglalt feltétel (pl. a projektben elvárt létszám) a pályázati kiírásban megadatott határidőig nem teljesül, úgy a Döntéshozó helyett, az 1.) ponttól eltérő időponttal, a konzorciumi tag képviselője jogosult e Szabályzatban foglaltaknak megfelelve a tárgyi pályázat ismételt kiírására, ahhoz igazodóan, a pályázati bírálati eljárásrend során ésszerű határidő tartási kötelezettség érvényesítésével.
4. A pályázati kiírásnak az alábbiakat kell tartalmaznia:
5. a pályázat benyújtásának *jogvesztő határidejét* (év, hónap, nap, esetleg óra megadásával),
6. ,a pályázat benyújtásának *módját* (írásban, papír alapon, elektronikus úton, személyesen, postai küldeményként, a példányszám meghatározásával, mellékletek csatolásához szükséges dokumentumok (igazolás, nyilatkozatok, stb.) hozzáférhetősége biztosításával, a benyújtás helyének megjelölését: *cím, vagy elérhetőség* (település neve, utca, házszám, vagy email cím, stb.) megadásával, a pályázó és szülője sajátkezű aláírása elvárásával,
7. a pályázó *jogai és kötelezettségei felsorolását,*
8. a *pályázati kiírásban foglaltak teljesítése elmaradása, esetleges megszegése mint érvénytelenségi okok* felsorolását (pl. határidőn túl benyújtott pályázat jogvesztő hatálya, a kötelező mellékletek csatolásának hiánypótlás utáni elmaradása, valótlan adatok megadása következményeire való felhívás, a jogalap nélkül igénybe vett támogatás visszafizetése eljárásrendjének ismertetését, stb.),
9. az *Ösztöndíj havi összegét (Ft-ban) és módját* a támogatás időszakára (12 hónapra),
10. a projekt időszaka alatt a *támogatható keretszámot* (konzorciumi tagokra vetítve, főben megadva),
11. a *pályázatok Döntéshozó általi bírálati eljárása határidejét* (év, hónap, nap, esetleg óra megadásával),
12. a Döntéshozó *pályázati bírálati eljárása rendjét,*
13. *a támogatási szerződés kötésére és felbontására irányadó jogosultságsokat,* azok megszüntetésére okot adó körülményt,
14. az Ösztöndíj igénybevétele során a támogatottra irányadó *jogok és kötelezettségek* ismertetését*,*
15. *az Ösztöndíj folyósítása felülvizsgálati rendjét,*
16. a pályázati kiírás *formanyomtatványát (annak mellékleteivel együtt).*
17. A *pályázati kiírást*
18. a konzorciumi tag település hivatalos honlapján,
19. a helyi médiában (elektronikus hírközlés, helyi újság, stb.),
20. a konzorciumi tag település Polgármesteri Hivatala hirdetőtábláján

*közzé kell tenni, nyilvánosságra kell hozni.*

1. A pályázat benyújtásának határideje: *a pályázati kiírást követő* (adott év május 31. napja) *15. nap,* kivéve, ha ez a nap munkaszüneti napra esik, mert ebben az esetben a határidő meghosszabbodik a munkaszüneti napot követő első munkanapig, melynek elmulasztása jogvesztéssel jár, a pályázat pályázati eljárásból való kizárását eredményezi.
2. A *pályázatot* a pályázati kiírás mellékletét képező *formanyomtatványon, személyesen, vagy meghatalmazott által, a pályázati kiírásban feltüntetett Döntéshozó szervhez, a megadott határidőn belül lehet benyújtani az 5.) pontban írtakra figyelemmel.*
3. A pályázó által határidőben benyújtott pályázat bontását követően a Döntéshozó a bírálati eljárásrend keretében, a pályázat bírálata előtt, *egy alkalommal hiánypótlás benyújtását* kezdeményezheti, a pályázó számára hiánypótlási felhívás kibocsátásával, melynek megadott határidőn belüli teljesítése elmaradása jogkövetkezménye: a *pályázat érvénytelenné nyilvánítása.* Hiánypótlásként bekérhető, a pályázó hibájára vissza nem vezethető okok miatt be nem nyújtott kötelező melléklet hiánya, a dokumentum pontos megjelölésével.
4. A hiánypótlás határideje: a hiánypótlási felhívás pályázó általi kézhezvételétől számított 5 munkanap, melynek elmulasztása a 7.) pontban írt jogkövetkezménnyel jár.
5. A pályázati adatlaphoz mellékletként az alábbi dokumentumok csatolása kötelező:
6. a pályázó oktatási intézménye vezetője által kiállított (általános, vagy középiskolai) félévi, vagy év-végi bizonyítvány másolata,
7. a pályázó tanulói jogviszonyára vonatkozó oktatási intézmény vezetője által kiadott igazolás,
8. a pályázó lakcímkártyája és személyi igazolványa másolata, vagy olyan dokumentum, amely alkalmas a pályázó személye beazonosítására (pl. fényképet és személyes adatokat tartalmazó hivatalos irat),
9. a pályázó lakóhelye szerinti jegyző által kiállított igazolása arról, hogy a pályázó hátrányos, vagy halmozottan hátrányos helyzetű megítélés alá tartozik, a jegyző által vezetett nyilvántartásában szerepel,
10. a pályázó által vállalt önkéntes munkavégzésről szóló nyilatkozatát, továbbá
11. a pályázó nyilatkozatát arról, hogy más jogcímen ösztöndíjban nem részesül, valamint
12. a pályázati felhíváshoz csatolt, a pályázót érintő minden további dokumentumot

kitöltve, a pályázat érvényessége kitételének teljesítéseként.

1. A pályázó által az alábbi dokumentumok is csatolhatók a pályázathoz, amelyek nem kötelező elemek a mellékletek sorában, ugyanakkor azok csatolása plusz pontot eredményez a pályázó számára:
2. szülő/törvényes képviselő nyilatkozatát arról, hogy a pályázó családjában 3 fő, vagy annak több fő, e Szabályzat értelmező rendelkezése szerinti eltartott személyről gondoskodik,
3. a pályázó szülőjének/törvényes képviselőjének nyilatkozatát arról, hogy a pályázót egyedülállóként neveli,
4. a Magyar Államkincstár illetékes igazgatósága által kiállított igazolását arról, hogy a pályázó szülője/törvényes képviselőjeként (e Szabályzat értelmező rendelkezése szerinti) eltartottja félárva, árva, vagy tartósan beteg,
5. az érintett civil szervezet, egyesület elnöke, vezetője által kiadott igazolása arról, hogy a pályázó az adott szervezet tagja.
6. **Fejezet**

**Az Ösztöndíjról való döntéshozatali eljárás rendje**

1. A beérkezett pályázatokról e fejezet 2.) pontjába foglalt *pontrendszer alkalmazásával* jár el a Döntéshozó.
2. A pályázó által benyújtott pályázat legmagasabb értéke: 100 pont, melyből
3. a pályázó tanulás iránti motivációs levele értékelése: 45 pont,
4. a pályázó családjában 3 fő, vagy még több személy eltartásáról gondoskodik a szülő 10 pont,
5. a pályázót családjában a szülő egyedülállóként neveli,
6. az eltartottak félárva, árva, vagy tartósan betegként nyilvántartott személyek

(a c) pont és d) pont együtt, a c) pont és d) pont külön – külön összesen) 10 pont,

1. a pályázó pályázata beadását megelőző, utolsó, befejezett tanévéről kiállított félévi

bizonyítványa szerint: igazolatlan hiányzása nincs 5 pont,

1. a pályázó igazoltan rendelkezik civil szervezeti, vagy egyesületi tagsággal 10 pont,
2. a pályázó a pályázata beadását megelőzően folytatott tanulmányai osztályzata átlaga

ga) elégséges (2) közepes (3) osztályzat között van 4 pont,

gb) közepes ( 3) és jó (4) osztályzat között van 6 pont,

gc) jó (4) és afeletti osztályzata van 10 pont,

1. korábban már részesült e projekt keretében Ösztöndíjban 10 pont

érhető el.

1. A pályázó által benyújtott pályázatok bírálati eljárása során a Döntéshozó az elnyert pontok alapján a pályázatok között sorrendet állít fel. A Döntéshozó számára a bírálati eljárás lefolytatására 15 nap áll rendelkezésre. Az eljárás során a Döntéshozónak figyelembe kell vennie az Ösztöndíj projektben adott évi keretlétszámot, amely nem léphető túl.
2. A pályázót a pályázati eljárás során általa elért eredményről a konzorciumi tag képviselője írásban tájékoztatja, a döntéshozataltól számított 15 munkanapon belül. Az Ösztöndíjat elnyert támogatott tanulóval a konzorciumi tag képviselője, legkésőbb a pályázati eredményről szóló tájékoztatás érintett általi átvételét követő 15 napon belül *támogatási szerződést köt.* Amennyiben az ösztöndíjjal támogatott a támogatási szerződést a megadott határidőn belül bármely ok miatt nem köti meg, úgy a konzorciumi tag képviselője a Döntéshozó bírálati eljárása során általa a pályázók között felállított sorrendben a következő pályázó személye lép, aki ugyanezen feltétel szerint, 15 napon belül támogatási szerződés kötésére köteles. Ezt a folyamatot a pályázók teljes létszámára vonatkoztatva kell végrehajtani.

**Az Ösztöndíj összege, folyósítása feltételei**

1. Az Ösztöndíj havi összege: a *pályázati kiírásban meghatározott összeg,* amely a támogatott keretlétszámra vetítve nem haladhatja meg a projekt költségvetésében erre a célra megállapított összeget. A projekt fenntartási időszaka alatt a konzorciumi tag képviselője által a projekt költségvetéséből céllal a konzorciumi tag költségvetésébe átadott pénzeszközből finanszírozza az Ösztöndíjjal támogatott tanulókat.
2. A konzorciumi tag jogosult a projekt célra rendelkezésre álló támogatás összegén felül, a Döntéshozó által meghatározott Ösztöndíj összege kiegészítésére, melynek pénzügyi fedezete, a konzorciumi tag adott évi költségvetésében erre a célra elkülönített anyagi forrás.
3. Az *Ösztöndíj összegét az ösztöndíjjal támogatott tanuló számára, a tanulói jogviszonya alatt, az adott tanítási év szeptember 1. napjától a következő év augusztus 31. napjáig, 12 hónapon át, folyamatosan, havi bontásban kell, átutalás formájában folyósítani, forintban számolva, a pályázati eljárásban megadott bankszámla-számra, a tárgyhónap 10. napjáig*, kivéve a február hónapban esedékes Ösztöndíjra való jogosultság felülvizsgálata miatti időszakot. Az ösztöndíjas által e Szabályzatban és a támogatási szerződésben foglalt feltételek teljesítése esetén, a február havi támogatás összege március hónapban a márciusi támogatás összegével együtt egyösszegben utalandó a szokott eljárásrendben.
4. A támogatási szerződés támogatott általi megszegése az *Ösztöndíjra való jogosultság megszüntetését vonja maga után,* a konzorciumi tag képviselője által hozott döntésében megadott időponttal, amely az *Ösztöndíj összegének az ösztöndíjban részesülő számára való folyósítása megszüntetésével jár.*
5. Az Ösztöndíj pénzügyi fedezetét a projekt időszaka alatt, a projekt költségvetésében rendelkezésre álló összeg képezi. A projekt fenntartási időszaka alatt, a pénzügyi forrást a konzorciumi tagok adott évi költségvetésében erre a támogatási célra elkülönített kerete terhére fedezk.

**Az Ösztöndíjban részesülő tanuló jogai és kötelezettségei**

1. Az Ösztöndíjban részesült tanulói jogviszonnyal rendelkező ösztöndíjas, e Szabályzatban és a támogatási szerződésben foglaltak teljesítése esetén *jogosult* az *Ösztöndíj összegének rendeltetésszerű felhasználására*, amely alatt minden olyan költség és annak anyagi fedezete értendő, amely a tanulmányok folytatása alatt nélkülözhetetlen (pl. az oktatási intézménybe való be- és hazautazási költsége).
2. Az Ösztöndíjjal támogatott tanuló *köteles:*
3. a tanrendben előírt tanulmányok elsajátítása során, a legjobb tudását adni,
4. képességéhez mérten továbbtanulni (általános iskola befejezését követően középiskolában),
5. a képzési idő alatt, szakmai végzettséget szerezni, továbbá
6. a projekt keretein belül, az Ösztöndíj folyósítása időszaka alatt, a konzorciumi tag településén működő intézményében *minimum 16 óra önkéntes munkát vállalni,* annak teljesítését a projekt menedzserével leigazoltatni, annak eredeti példányát, a konzorciumi tag képviselője részére a támogatási időszak alatt eljuttatni, legkésőbb támogatási időszak befejezésig, augusztus 31. napjáig, valamint
7. a tanulmányok folytatása során, a *tanulói jogviszonyában bekövetkezett változásokat* (pl. félbehagyott tanulmány miatt tanulói jogviszony megszüntetése, oktatási intézmény váltása, stb.) a változás bekövetkezésétől számított 15 napon belül, a konzorciumi tag képviselője számára írásban bejelenteni, továbbá
8. a támogatási szerződésben foglaltak maradéktalan teljesítésére és e Szabályzatban írtak szerint a projektben minden érintettel együttműködni, és
9. a *jogosultság felülvizsgálata keretében lefolytatott eljárásban* a tanulói jogviszonya fennállását az adott oktatási intézmény vezetője által kiállított igazolás eredeti példányát a konzorciumi tag képviselője számára bemutatni, első ízben a támogatási szerződés megkötését követően az adott év szeptember 30. napjáig, másodízben a következő év február 28. napjáig, valamint
10. az általa elkövetett szerződésszegés (az Ösztöndíjra való jogosultság megszüntetése, a támogatott számára folyósított Ösztöndíj összege visszafizetési kötelezettség teljesítése) következményei miatti eljárásban közreműködni,
11. a jogosulatlannak minősített támogatás összegét megtéríteni (a szülő/törvényes képviselő által), a konzorciumi tag képviselője által hozott döntés szerint.

.

**Az Ösztöndíjra való jogosultság megszüntetése**

1. Az Ösztöndíjra való jogosultságát annak a támogatott tanulónak kell a konzorciumi tag képviselője által hozott döntésével *megszüntetni, aki*:
2. a támogatási szerződésben vállalt kötelezettségét nem teljesíti, ezáltal szerződésszegést követ el (pl. tanulói jogviszonya bármely okból megszűnik),
3. e Szabályzaban rögzített kötelezettségeinek nem, vagy nem mindenben tesz eleget (pl. tanulói jogviszonya fennállását a megadott határidőn belül, az adott oktatási intézmény vezetője által nem igazolja),
4. mulasztást követ el (pl. az önként vállalt munkát a megadott határidőn belül nem teljesíti) és a konzorciumi tag képviselője által megadott határidőn belül nem tesz eleget kötelezettségének,
5. méltányolható okból (pl. megváltozott családi körülmények, a tanuló megromlott egészségi állapota, a konzorciumi tag területéről való elköltözés miatti lakcím változása) *kéri* a jogosultsága megszüntetését.
6. Az Ösztöndíjra való jogosultság megszüntetésének jogkövetkezménye, hogy az ösztöndíjas tanuló számára támogatásaként folyósított összege *jogosulatlan igénybevételnek minősül,* ezért a támogatásban részesült tanuló szülője, törvényes képviselője, a támogatás jogosulatlan igénybevétele kezdő időpontjától számított 30 napon belül köteles visszafizetni a támogatásból jogosulatlan módon felvett összegét, a konzorciumi tag képviselője által meghatározott rendben. A jogosulatlanná vált támogatás összege visszafizetése egyösszegben, vagy részletekben történhet, a támogatott családja anyagi, jövedelmi, szociális viszonyaihoz igazítottan.
7. **Fejezet**

**Szabályozási rendelkezés**

1. E Szabályzatban nem rögzített kérdésekben, a projektben írtak és a vonatkozó hatályos jogszabályokban foglaltak az irányadók.
2. A pályázati eljárásban a *pályázót* *nem illeti meg a jogorvoslathoz való jog gyakorlása.*  A Döntéshozó általi pályázati eljárásrendjében nincs másodfokú eljárás, továbbá a pályázati döntés peres eljárásban nem támadható.

**Záradék:**

Ez a Szabályzat **2019. május 1. napján lép hatályba**, mellyel egyidőben a tárgyban korábban kiadott Szabályzatok hatályukat vesztik. E Szabályzatot a konzorciumi tag képviselői sajátkezű aláírásukkal hitelesítették.

C s o n g r á d, 2019. április 30.

Konzorciumi tagok képviselői sajátkezű aláírása

……………………………………………… ……………………………………………………

**Felgyő** Községi Önkormányzat Polgármestere **Tömörkény** Községi Önkormányzat Polgármestere

……………………………………………… …………………………………………………….

**Tiszasas** Községi Önkormányzat Polgármestere **Csanytelek** Község Önkormányzata Polgármestere

……………………………………………… …………………………………………………….

**Csongrád** Városi Roma Nemzetiségi **Bölcső Nagycsaládosok** Csongrádi Egyesülete Elnöke

Önkormányzat Elnöke

……………………………………………………………….

**Csongrád** Városi Önkormányzat Polgármeste